Bár a szoba maga elég pici volt, mi jól éreztük magunkat, mert csak aludni jártunk haza. A környék nagyon csendes, kb 10 perc sétára Valletta központjától. Az elhelyezkedés tökéletes, mivel 3 perc sétára vannak azok a buszmegállók, ahol szinte az összes busz megáll, ami Vallettából indul, így a sziget bármelyik csücskére el tudtunk jutni.
Clare és a férje szuper vendéglátók voltak, nagyon segítőkészek, az érkezés és távozás időpontjával kapcsolatban is nagyon rugalmasak voltak. Nekünk szerencsénk volt az idővel, mert nem volt nagy hőség és volt ventillátor is az ágy mellett, de aki nem bírja a meleget, annak érdemes meggondolnia, hogy egy olyan helyre megy-e,ahol nincs légkondi. Összességében nagyon elégedettek voltunk és bármikor szívesen visszatérnénk!